হলিউডে পা রেখেই আগুন ধরালেন বিদ্যুৎ জামওয়াল

কলকাতা: ভারতীয় সিনেমা জগতে বিদ্যুৎ জামালের (Vidyut Jammwal) পরিচয় বরাবরই আলাদা। তাঁর প্রাণবন্ত ফিটনেস, মার্শাল আর্টের দক্ষতা এবং অ্যাকশন সিকোয়েন্সে নিখুঁত নিয়ন্ত্রণ তাঁকে অনেক আগে থেকেই আন্তর্জাতিক মানের অভিনেতার সারিতে দাঁড় করিয়েছে। এবার আন্তর্জাতিক মঞ্চে অভিনেতা। ‘স্ট্রিট ফাইটার’ ছবিতে বিদ্যুতের প্রথম লুক প্রকাশ্যে আসতেই দর্শকমহলে উচ্ছ্বাসের ঢেউ।

অভিনয় হোক বা অ্যাকশন হিরো, সবেতেই তিনি আগুন ধরাতে ওস্তাদ। শুক্রবার আরও খানিক চমক দিলেন অনুরাগীদের নিজের আগামী ছবির খবর জানিয়ে। শুক্রবার নিজের সোশাল মিডিয়াতে একটি পোস্ট করেন অভিনেতা। সেখানেই তিনি জানান তাঁর হলিউডে অভিষেকের কথা। এক্কেবারে ভিন্ন লুকে, ভিন্ন চরিত্রে এবার তাকে পর্দায় আবিষ্কার করবেন দর্শক। এবার হলিউডের ‘স্ট্রিট ফাইটার’ ছবিতে দেখা যাবে অভিনেতাকে।  ছবির প্রচার ঝলক প্রকাশ্যে আসার পর তা ভাগ করে নেন বিদ্যুৎ। ছবিতে নিজের লুক সকলের সঙ্গে ভাগ করে নিয়ে রীতিমতো চমকে দিয়েছেন তিনি। সেখানেই দেখা যাচ্ছে বিদ্যুৎকে নেড়া মাথায়, পরেছেন কানে দুল, মুখে এক অসম্ভব বুদ্ধিমত্তার ছাপ। তাঁর এই লুক দেখে বোঝা দায় বিদ্যুৎ এই ছবিতে তিনি সন্ন্যাসী নাকি যোদ্ধা। এই ছবিতে ‘ধালসিম’-এর চরিত্রে দেখা যাবে তাঁকে।

আরও পড়ুন: ফের ভাইরাল নোরা ফতেহির নতুন লুক!

অন্য খবর দেখুন